У лагеры будзе абавязкова наладжана і псіхолага-педагагічнае суправаджэнне. Па словах Галіны Леанідаўны, гэтая паслуга асабліва запатрабаваная, бо дзеці пасля навучальнага года прыходзяць вельмі ўзрушаныя і перанапружаныя. Сеансы рэлаксацыі будуць праходзіць у спецыяльным пакоі, дзе пры жаданні можна будзе і адпачыць. “Нам бы хацелася, каб літаральна з першага тыдня дзеці пасябравалі, згуртаваліся і добра ставіліся адно да аднаго, каб быў пазітыўны настрой штодзень, менавіта за гэтым будуць сачыць педагогі і псіхолагі”, — запэўніла яна.